芝麻豆腐西米露 HKD38我都算係一個幾鍾意食西米露嘅人，通常諗唔到食咩糖水嘅話，就一定會揀芒西。今次就破例，試下呢款得獎嘅芝麻豆腐西米露，而雪糕我就揀咗芝麻味。其實佢嘅味道就好似將西米露同芝麻糊溝埋一齊咁，但就無芝麻糊咁稠身。原來咁樣食落，口感都幾得意～榴星鎚 HKD76呢個叫榴星鎚嘅創意甜品，外形就好似一個嘅榴槤咁。榴槤柄係由一件榴槤味嘅威化餅所整成，而綠色嘅榴槤釘外層就係斑蘭忌廉，至於中層嘅榴槤殼就係牛奶布丁，最後嚟到最內層嘅就係主角－真榴槤肉～